સુરેન્દ્રનગર શહેરના અનેક વિસ્તારોમાં પુરતા પ્રમાણમાં પાણી ન મળતું હોવાની ફરીયાદો ઉઠી છે. ત્યારે સુરેન્દ્રનગર પાલિકાના વોર્ડ નંબર 10 માં રતનપર વિસ્તારમાં આવેલી અવધ પાર્ક સોસાયટીમાં છેલ્લા એક માસથી પાણી વિતરણ ન થતું હોવાથી રોષે ભરાયેલી ભરાયેલી મહિલાઓ પાલિકા કચેરીએ દોડી આવી હતી. ત્યારે પાલિકાના અધિકારીઓને રજૂઆત કરતા જણાવ્યું કે છેલ્લા એક માસથી પાણી આવતું નથી અને ટેન્કર પણ મોકલતા નથી. આથી અમારે મજબુરીથી વેચાતું પાણી લાવવું પડે છે.